Αύγουστος ΦιτςΚλάρενς

Ο Αύγουστος ΦιτςΚλάρενς, αγγλ. Augustus FitsClarens (1 Μαρτίου 1805 - 14 Ιουνίου 1854) από τον Οίκο του Αννοβέρου ήταν εφημέριος στο Μάπλενταραμ του Όξφορντσαϊρ.

Βιογραφία
Ήταν ο πέμπτος από τα νόθα τέκνα του Γουλιέλμου Δ΄ της Βρετανίας και της Δωροθέας Τζόρνταν, ηθοποιού, κόρης του Φράνσις Μπλάνντ, εργαζόμενου στο θέατρο. Αδέλφια του ήταν ο Γεώργιος κόμης του Μάνστερ, υποστράτηγος, ο Φρειδερίκος συνταγματάρχης και ο Αδόλφος υποναύαρχος.

Αρχικά εφημέριος του πατέρα τουGeorge Newenham Wright, John Watkins: The Life and Reign of William the Fourth, Volume 2, appendix IV, p. 854., έγινε μετά εφημέριος (vicar) του Μάπλενταραμ στο ΌξφορντσαϊρLord Augustus FitzClarence Obituary, The Gentleman's Magazine, 1854, p. 312.. Ο Γουλιέλμος Δ΄ ήταν πλούσιος ευεργέτης του ναού και της ενορίας: μεταξύ των δώρων του ήταν το ρολόι του πύργου με τα αρχικά "W. R." (William Rex). Έκανε γενναίες συνεισφορές για την επέκταση της οικίας του εφημέριου και περιέλαβε γειτονικές περιοχές στην ενορία, ώστε με τα έσοδα αυτών να κτισθεί σχολείο. Το θαυμάσιο αργυρό πινάκιο κοινωνίας που αφιερώθηκε στο ναό από τον Αύγουστο μετά την τοποθέτησή του εκεί, είναι μάλλον δώρο σε αυτόν τού πατέρα τουSt. Margaret - Mapledurham: Brief History  [retrieved 5 December 2014].. 

Το 1830 ο πατέρας του ανέλαβε βασιλιάς και ο Αύγουστος ορίστηκε τακτικός εφημέριός του και το 1831 του δόθηκε, όπως και στα αδέλφια του, ο τίτλος του λόρδου και η θέση του "νεότερου γιου του μαρκησίου" στη σειρά Προτεραιότητας. Διορίστηκε εφημέριος της νόμιμης συζύγου του Γουλιέλμου Δ΄, της Αδελαΐδας των Βέττιν-Σαξονίας-Μάινινγκεν το 1832. Σπούδασε στο Κολέγιο Τρίνιτυ του Κέιμπριτζ και αποφοίτησε ως πτυχιούχος της Νομικής (LΒ) το 1832 και διδάκτωρ της Νομικής (LD) τρία έτη μετά. 

Οικογένεια
Νυμφεύτηκε το 1845 τη Σάρρα-Ελισάβετ-Αικατερίνη Γκόρντον, κόρη του λόρδου Ερρίκου Γκόρντον, ταγματάρχη και είχε τέκναReverend Lord Augustus Fitz-Clarence in: thePeerage.com [retrieved 5 December 2014].:
 Δωροθέα 1845-1870, παντρεύτηκε τον Τόμας-Γουίλιαμ ΓκοφFitzClarence, Dorothea 1845 - 1870 in: genealogy.richardremme.com  [retrieved 5 December 2014].Bradford People: Clarence Goff in: Bradford on Avon Museum [retrieved 5 December 2014]..
 Εύα 1847-1918.
 Βεατρίκη 1847-1909, δίδυμη της Εύας.
 Ερρίκος-Εδουάρδος 1853-1930.

Αναφορές σε Πηγές

Κατηγορία:Οίκος του Αννόβερου